CELEX: 32020R1816
Language: el
Date: 2020-07-17 00:00:00
Title: Κατ’ εξουσιοδότηση κανονισμός (ΕΕ) 2020/1816 της Επιτροπής της 17ης Ιουλίου 2020 για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά την εξήγηση, στη δήλωση δείκτη αναφοράς, του τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση παράγοντες σε κάθε δείκτη αναφοράς που παρέχεται και δημοσιεύεται (Κείμενο που παρουσιάζει ενδιαφέρον για τον ΕΟΧ)

3.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 406/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1816 ΤΗΣ ΕΠΙΤΡΟΠΗΣ
         της 17ης Ιουλίου 2020
         για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά την εξήγηση, στη δήλωση δείκτη αναφοράς, του τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση παράγοντες σε κάθε δείκτη αναφοράς που παρέχεται και δημοσιεύεται
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014 (1), και ιδίως το άρθρο 27 παράγραφος 2β,
         Εκτιμώντας τα ακόλουθα:
         
                     (1)
                  
                  
                     Η συμφωνία του Παρισιού, η οποία εγκρίθηκε στο πλαίσιο της σύμβασης-πλαισίου των Ηνωμένων Εθνών για την κλιματική αλλαγή, που εγκρίθηκε από την Ένωση στις 5 Οκτωβρίου 2016 (2) (στο εξής: συμφωνία του Παρισιού), αποσκοπεί στην ενίσχυση της αντιμετώπισης της κλιματικής αλλαγής, μεταξύ άλλων, καθιστώντας τις επενδυτικές ροές συμβατές με την κατεύθυνση προς την ανάπτυξη με χαμηλές εκπομπές αερίων του θερμοκηπίου και την ανθεκτικότητα στις κλιματικές μεταβολές.
                  
               
                     (2)
                  
                  
                     Στις 11 Δεκεμβρίου 2019, η Επιτροπή εξέδωσε την ανακοίνωσή της προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, με τίτλο «Η Ευρωπαϊκή Πράσινη Συμφωνία» (3). Η εν λόγω Ευρωπαϊκή Πράσινη Συμφωνία αποτελεί μια νέα αναπτυξιακή στρατηγική που αποσκοπεί στον μετασχηματισμό της Ένωσης σε μια δίκαιη και ευημερούσα κοινωνία με οικονομία σύγχρονη, ανταγωνιστική και αποδοτική ως προς τη χρήση των πόρων, στην οποία, έως το 2050, θα έχουν μηδενιστεί οι καθαρές εκπομπές αερίων του θερμοκηπίου και στην οποία η οικονομική ανάπτυξη θα έχει αποσυνδεθεί από τη χρήση των πόρων. Η εφαρμογή της Ευρωπαϊκής Πράσινης Συμφωνίας προϋποθέτει την προσφορά στους επενδυτές σαφών μακροπρόθεσμων ενδείξεων για να αποφεύγονται μη αξιοποιήσιμα στοιχεία ενεργητικού και να συγκεντρώνεται βιώσιμη χρηματοδότηση.
                  
               
                     (3)
                  
                  
                     Ο κανονισμός (ΕΕ) 2016/1011 υποχρεώνει τους διαχειριστές δεικτών αναφοράς να επεξηγούν στη δήλωση δείκτη αναφοράς τον τρόπο με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση («ΠΚΔ») παράγοντες σε κάθε παρεχόμενο και δημοσιευόμενο δείκτη αναφοράς, ή οικογένεια δεικτών αναφοράς.
                  
               
                     (4)
                  
                  
                     Διαφορετικοί τρόποι εξήγησης του τρόπου με τον οποίο αντικατοπτρίζονται παράγοντες ΠΚΔ θα οδηγούσαν σε έλλειψη συγκρισιμότητας μεταξύ των δεικτών αναφοράς και έλλειψη σαφήνειας ως προς το πεδίο εφαρμογής και τους στόχους των παραγόντων ΠΚΔ. Είναι, επομένως, αναγκαίο να προσδιοριστεί το περιεχόμενο της εν λόγω εξήγησης και να καθοριστεί το υπόδειγμα που πρέπει να χρησιμοποιείται.
                  
               
                     (5)
                  
                  
                     Προκειμένου οι πληροφορίες για τους επενδυτές να είναι καλύτερα προσαρμοσμένες, η απαίτηση εξήγησης του τρόπου με τον οποίο αντικατοπτρίζονται παράγοντες ΠΚΔ σε κάθε δείκτη αναφοράς ή οικογένεια δεικτών αναφοράς, που παρέχεται και δημοσιεύεται, θα πρέπει να λαμβάνει υπόψη τα υποκείμενα στοιχεία ενεργητικού στα οποία βασίζονται οι δείκτες αναφοράς. Ο παρών κανονισμός δεν θα πρέπει να έχει εφαρμογή σε δείκτες αναφοράς οι οποίοι δεν έχουν υποκείμενα στοιχεία ενεργητικού που έχουν επιπτώσεις στην κλιματική αλλαγή, όπως δείκτες αναφοράς επιτοκίων και δείκτες αναφοράς συναλλαγματικών ισοτιμιών.
                  
               
                     (6)
                  
                  
                     Η εξήγηση του τρόπου με τον οποίο αντικατοπτρίζονται παράγοντες ΠΚΔ θα πρέπει να αναφέρει την αντίστοιχη βαθμολογία των σχετικών παραγόντων ΠΚΔ έναντι του δείκτη αναφοράς, με μια συγκεντρωτική σταθμισμένη μέση τιμή. Η εν λόγω βαθμολογία δεν θα πρέπει να γνωστοποιείται για κάθε συνιστώσα των δεικτών αναφοράς. Ανάλογα με την περίπτωση και εφόσον ενδείκνυται, οι διαχειριστές δεικτών αναφοράς θα πρέπει να έχουν τη δυνατότητα να παρέχουν πρόσθετες πληροφορίες ΠΚΔ.
                  
               
                     (7)
                  
                  
                     Λόγω των χαρακτηριστικών και των στόχων τους, θα πρέπει να καθοριστούν συγκεκριμένες απαιτήσεις γνωστοποίησης για τους ενωσιακούς δείκτες αναφοράς για την κλιματική μετάβαση και τους ευθυγραμμισμένους με τη συμφωνία του Παρισιού ενωσιακούς δείκτες αναφοράς, και για σημαντικούς δείκτες αναφοράς ομολόγων και μετοχικών κεφαλαίων.
                  
               
                     (8)
                  
                  
                     Προκειμένου να παρέχουν στους χρήστες δεικτών αναφοράς ακριβείς και επικαιροποιημένες πληροφορίες, οι διαχειριστές δεικτών αναφοράς θα πρέπει να επικαιροποιούν τις παρεχόμενες πληροφορίες, για να αντικατοπτρίζουν τυχόν αλλαγές που έγιναν στη δήλωση δείκτη αναφοράς, και θα πρέπει να αναφέρουν τον λόγο και τις ημερομηνίες επικαιροποίησης των πληροφοριών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ορισμοί
            Για τους σκοπούς του παρόντος κανονισμού ισχύουν οι ακόλουθοι ορισμοί:
            
                        α)
                     
                     
                        «μετοχικό κεφάλαιο»: εισηγμένες μετοχές·
                     
                  
                        β)
                     
                     
                        «τίτλοι σταθερού εισοδήματος»: εισηγμένοι χρεωστικοί τίτλοι, πλην αυτών που εκδίδονται από εκδότη κρατικών/δημόσιων τίτλων·
                     
                  
                        γ)
                     
                     
                        «κρατικοί/δημόσιοι χρεωστικοί τίτλοι»: χρεωστικοί τίτλοι που εκδίδονται από εκδότη κρατικών/δημόσιων τίτλων.
                     
                  
         
            Άρθρο 2
            Εξήγηση του τρόπου με τον οποίο αντικατοπτρίζονται παράγοντες ΠΚΔ σε κάθε δείκτη αναφοράς ή οικογένεια δεικτών αναφοράς
            
               1.   Οι διαχειριστές δεικτών αναφοράς εξηγούν στη δήλωση δείκτη αναφοράς, χρησιμοποιώντας το υπόδειγμα που παρατίθεται στο παράρτημα I, τον τρόπο με τον οποίο αντικατοπτρίζονται οι περιβαλλοντικοί, κοινωνικοί και σχετικοί με τη διακυβέρνηση (ΠΚΔ) παράγοντες, που απαριθμούνται στο παράρτημα II, σε κάθε δείκτη αναφοράς ή οικογένεια δεικτών αναφοράς που παρέχουν και δημοσιεύουν.
               Η απαίτηση που καθορίζεται στο πρώτο εδάφιο δεν εφαρμόζεται σε δείκτες αναφοράς επιτοκίων και συναλλαγματικών ισοτιμιών.
            
            
               2.   Η εξήγηση που αναφέρεται στην παράγραφο 1 περιλαμβάνει τη βαθμολογία των παραγόντων ΠΚΔ έναντι του αντίστοιχου δείκτη αναφοράς και της οικογένειας δείκτη αναφοράς, με μια συγκεντρωτική σταθμισμένη μέση τιμή.
            
            
               3.   Για μεμονωμένους δείκτες αναφοράς, οι διαχειριστές δεικτών αναφοράς μπορούν, αντί να παρέχουν όλες τις πληροφορίες που απαιτούνται βάσει του υποδείγματος που παρατίθεται στο παράρτημα I του παρόντος κανονισμού, να αντικαθιστούν τις πληροφορίες αυτές με υπερσύνδεσμο, που περιλαμβάνεται στη δήλωση δείκτη αναφοράς, προς δικτυακό τόπο που περιέχει όλες αυτές τις πληροφορίες.
            
            
               4.   Στις περιπτώσεις όπου οι δείκτες αναφοράς αναμειγνύουν διάφορα υποκείμενα στοιχεία ενεργητικού, οι διαχειριστές δεικτών αναφοράς εξηγούν τον τρόπο με τον οποίο αντικατοπτρίζονται οι παράγοντες ΠΚΔ για καθένα από τα υποκείμενα στοιχεία ενεργητικού.
            
            
               5.   Οι διαχειριστές δεικτών αναφοράς συμπεριλαμβάνουν στην παρεχόμενη εξήγηση παραπομπή στις πηγές δεδομένων και στα πρότυπα που χρησιμοποιούνται για τους παράγοντες ΠΚΔ που γνωστοποιούνται.
            
            
               6.   Οι διαχειριστές δεικτών αναφοράς που γνωστοποιούν πρόσθετους παράγοντες ΠΚΔ, σύμφωνα με το άρθρο 1 παράγραφος 4 του κατ’ εξουσιοδότηση κανονισμού (ΕΕ) 2020/1817 (4), περιλαμβάνουν τη βαθμολογία των εν λόγω πρόσθετων παραγόντων ΠΚΔ.
            
         
         
            Άρθρο 3
            Επικαιροποίηση της παρεχόμενης εξήγησης
            Οι διαχειριστές δεικτών αναφοράς επικαιροποιούν την παρεχόμενη εξήγηση κάθε φορά που προκύπτουν σημαντικές αλλαγές σχετικά με τους παράγοντες ΠΚΔ, και οπωσδήποτε σε ετήσια βάση. Αναφέρουν τους λόγους της επικαιροποίησης.
         
         
            Άρθρο 4
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 171 της 29.6.2016, σ. 1.
         
            (2)  Απόφαση (ΕΕ) 2016/1841 του Συμβουλίου, της 5ης Οκτωβρίου 2016, για τη σύναψη, εξ ονόματος της Ευρωπαϊκής Ένωσης, της συμφωνίας του Παρισιού που εγκρίθηκε στο πλαίσιο της σύμβασης-πλαισίου των Ηνωμένων Εθνών για την κλιματική αλλαγή (ΕΕ L 282 της 19.10.2016, σ. 1).
         
            (3)  COM(2019) 640 final.
         
            (4)  Κατ’ εξουσιοδότηση κανονισμός (ΕΕ) 2020/1817 της Επιτροπής, της 17ης Ιουλίου 2020, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά το ελάχιστο περιεχόμενο της εξήγησης του τρόπου με τον οποίο αντικατοπτρίζονται περιβαλλοντικοί, κοινωνικοί και σχετικοί με τη διακυβέρνηση παράγοντες στη μεθοδολογία του δείκτη αναφοράς (Βλέπε σελίδα 12 της παρούσας Επίσημης Εφημερίδας).
      
      
         
            ΠΑΡΑΡΤΗΜΑ I
            
               ΥΠΟΔΕΙΓΜΑ ΓΙΑ ΤΗΝ ΕΞΗΓΗΣΗ ΤΟΥ ΤΡΟΠΟΥ ΜΕ ΤΟΝ ΟΠΟΙΟ ΑΝΤΙΚΑΤΟΠΤΡΙΖΟΝΤΑΙ ΠΕΡΙΒΑΛΛΟΝΤΙΚΟΙ, ΚΟΙΝΩΝΙΚΟΙ ΚΑΙ ΣΧΕΤΙΚΟΙ ΜΕ ΤΗ ΔΙΑΚΥΒΕΡΝΗΣΗ (ΠΚΔ) ΠΑΡΑΓΟΝΤΕΣ ΣΤΗ ΔΗΛΩΣΗ ΔΕΙΚΤΗ ΑΝΑΦΟΡΑΣ
            
            
                        
                           ΕΞΗΓΗΣΗ ΤΟΥ ΤΡΟΠΟΥ ΜΕ ΤΟΝ ΟΠΟΙΟ ΑΝΤΙΚΑΤΟΠΤΡΙΖΟΝΤΑΙ ΠΑΡΑΓΟΝΤΕΣ ΠΚΔ ΣΤΗ ΔΗΛΩΣΗ ΔΕΙΚΤΗ ΑΝΑΦΟΡΑΣ
                        
                     
                  
                        
                           ΤΜΗΜΑ 1 – ΕΞΕΤΑΣΗ ΠΑΡΑΓΟΝΤΩΝ ΠΚΔ
                        
                     
                  
                        
                           Στοιχείο 1. Όνομα του διαχειριστή δεικτών αναφοράς.
                     
                     
                         
                     
                  
                        
                           Στοιχείο 2. Τύπος δείκτη αναφοράς ή οικογένειας δεικτών αναφοράς.
                        
                           Επιλέξτε το σχετικό υποκείμενο στοιχείο ενεργητικού από τον κατάλογο που παρέχεται στο παράρτημα II.
                        
                     
                     
                         
                     
                  
                        
                           Στοιχείο 3. Ονομασία του δείκτη αναφοράς ή της οικογένειας δεικτών αναφοράς.
                     
                     
                         
                     
                  
                        
                           Στοιχείο 4. Υπάρχουν στο χαρτοφυλάκιο του διαχειριστή δεικτών αναφοράς ενωσιακοί δείκτες αναφοράς για την κλιματική μετάβαση, ευθυγραμμισμένοι με τη συμφωνία του Παρισιού ενωσιακοί δείκτες αναφοράς, δείκτες αναφοράς που επιδιώκουν στόχους ΠΚΔ ή δείκτες αναφοράς που λαμβάνουν υπόψη παράγοντες ΠΚΔ;
                     
                     
                        ☐ Ναι ☐ Όχι
                     
                  
                        
                           Στοιχείο 5. Ο δείκτης αναφοράς ή η οικογένεια δεικτών αναφοράς επιδιώκει στόχους ΠΚΔ;
                     
                     
                        ☐ Ναι ☐ Όχι
                     
                  
                        
                           Στοιχείο 6. Στις περιπτώσεις όπου η απάντηση στο στοιχείο 5 είναι θετική, αναφέρατε στη συνέχεια τις λεπτομέρειες (βαθμολογία) σε σχέση με τους παράγοντες ΠΚΔ που παρατίθενται στο παράρτημα II για κάθε οικογένεια δεικτών αναφοράς συγκεντρωτικά.
                        Οι παράγοντες ΠΚΔ γνωστοποιούνται με μια συγκεντρωτική σταθμισμένη μέση τιμή στο επίπεδο της οικογένειας δεικτών αναφοράς.
                     
                  
                        
                                    α)
                                 
                                 
                                    Κατάλογος συνδυασμένων παραγόντων ΠΚΔ:
                                 
                              
                     
                        Λεπτομέρειες για κάθε παράγοντα:
                     
                  
                        
                                    β)
                                 
                                 
                                    Κατάλογος περιβαλλοντικών παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        
                                    γ)
                                 
                                 
                                    Κατάλογος κοινωνικών παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        
                                    δ)
                                 
                                 
                                    Κατάλογος σχετικών με τη διακυβέρνηση παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        
                           Στοιχείο 7. Στις περιπτώσεις όπου η απάντηση στο στοιχείο 5 είναι θετική, αναφέρατε στη συνέχεια τις λεπτομέρειες (βαθμολογία) για κάθε δείκτη αναφοράς, σε σχέση με τους παράγοντες ΠΚΔ που παρατίθενται στο παράρτημα II, ανάλογα με το σχετικό υποκείμενο στοιχείο ενεργητικού.
                        Εναλλακτικά, όλες αυτές οι πληροφορίες μπορούν να υποβληθούν με τη μορφή υπερσυνδέσμου προς τον δικτυακό τόπο του διαχειριστή δεικτών αναφοράς, που περιλαμβάνεται στη δήλωση δείκτη αναφοράς. Η διάθεση των πληροφοριών στον δικτυακό τόπο και η πρόσβαση σε αυτές είναι εύκολη. Οι διαχειριστές δεικτών αναφοράς διασφαλίζουν ότι οι πληροφορίες που δημοσιεύτηκαν στον δικτυακό τόπο τους παραμένουν διαθέσιμες για πέντε έτη.
                        Η βαθμολογία των παραγόντων ΠΚΔ δεν γνωστοποιείται για κάθε συνιστώσα του δείκτη αναφοράς, αλλά γνωστοποιείται με μια συγκεντρωτική σταθμισμένη μέση τιμή του δείκτη αναφοράς.
                     
                  
                        
                                    α)
                                 
                                 
                                    Κατάλογος συνδυασμένων παραγόντων ΠΚΔ:
                                 
                              
                     
                        Λεπτομέρειες για κάθε παράγοντα:
                     
                  
                        
                                    β)
                                 
                                 
                                    Κατάλογος περιβαλλοντικών παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        
                                    γ)
                                 
                                 
                                    Κατάλογος κοινωνικών παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        
                                    δ)
                                 
                                 
                                    Κατάλογος σχετικών με τη διακυβέρνηση παραγόντων:
                                 
                              
                     
                        Λεπτομέρειες για κάθε παράγοντα:
                     
                  
                        Υπερσύνδεσμος προς τις πληροφορίες για τους παράγοντες ΠΚΔ για κάθε δείκτη αναφοράς:
                     
                     
                         
                     
                  
                        
                           Στοιχείο 8. Δεδομένα και πρότυπα που χρησιμοποιούνται
                     
                  
                        
                                    α)
                                 
                                 
                                    Περιγραφή των πηγών δεδομένων που χρησιμοποιούνται για την παροχή πληροφοριών σχετικά με τους παράγοντες ΠΚΔ στη δήλωση δείκτη αναφοράς.
                                    Περιγράψτε πώς αντλούνται τα δεδομένα που χρησιμοποιούνται για την παροχή πληροφοριών σχετικά με τους παράγοντες ΠΚΔ στη δήλωση δείκτη αναφοράς και αν, και σε ποιο βαθμό, τα δεδομένα εκτιμώνται ή δηλώνονται.
                                 
                              
                     
                         
                     
                  
                        
                                    β)
                                 
                                 
                                    Πρότυπα αναφοράς.
                                    Αναφέρατε τα συνοδευτικά πρότυπα που χρησιμοποιούνται για την υποβολή πληροφοριών στο στοιχείο 6 και/ή το στοιχείο 7.
                                 
                              
                     
                         
                     
                  
                        
                           ΤΜΗΜΑ 2 – ΠΡΟΣΘΕΤΕΣ ΑΠΑΙΤΗΣΕΙΣ ΓΝΩΣΤΟΠΟΙΗΣΗΣ ΓΙΑ ΕΝΩΣΙΑΚΟΥΣ ΔΕΙΚΤΕΣ ΑΝΑΦΟΡΑΣ ΓΙΑ ΤΗΝ ΚΛΙΜΑΤΙΚΗ ΜΕΤΑΒΑΣΗ ΚΑΙ ΕΥΘΥΓΡΑΜΜΙΣΜΕΝΟΥΣ ΜΕ ΤΗ ΣΥΜΦΩΝΙΑ ΤΟΥ ΠΑΡΙΣΙΟΥ ΕΝΩΣΙΑΚΟΥΣ ΔΕΙΚΤΕΣ ΑΝΑΦΟΡΑΣ
                        
                     
                  
                        
                           Στοιχείο 9. Εφόσον ένας δείκτης αναφοράς επισημαίνεται ως «ενωσιακός δείκτης αναφοράς για την κλιματική μετάβαση» ή «ευθυγραμμισμένος με τη συμφωνία του Παρισιού ενωσιακός δείκτης αναφοράς», οι διαχειριστές δεικτών αναφοράς γνωστοποιούν επίσης τις ακόλουθες πληροφορίες:
                     
                  
                        
                                    α)
                                 
                                 
                                    μακρόπνοη τροχιά απαλλαγής από ανθρακούχες εκπομπές από έτος σε έτος·
                                 
                              
                     
                         
                     
                  
                        
                                    β)
                                 
                                 
                                    βαθμός στον οποίο η τροχιά απαλλαγής από τις ανθρακούχες εκπομπές της Διακυβερνητικής Επιτροπής για την Κλιματική Αλλαγή (IPCC) (1,5 °C με μηδενική ή περιορισμένη υπέρβαση) έχει επιτευχθεί κατά μέσο όρο ετησίως από τη δημιουργία της··
                                 
                              
                     
                         
                     
                  
                        
                                    γ)
                                 
                                 
                                    επικάλυψη μεταξύ των εν λόγω δεικτών αναφοράς και του επενδύσιμου σύμπαντός τους, όπως ορίζεται στο άρθρο 1 στοιχείο ε) του κατ’ εξουσιοδότηση κανονισμού (ΕΕ) 2020/1818 της Επιτροπής (1), χρησιμοποιώντας το ενεργό μερίδιο σε επίπεδο περιουσιακών στοιχείων.
                                 
                              
                     
                         
                     
                  
                        
                           ΤΜΗΜΑ 3 – ΓΝΩΣΤΟΠΟΙΗΣΗ ΤΗΣ ΕΥΘΥΓΡΑΜΜΙΣΗΣ ΜΕ ΤΟΥΣ ΣΤΌΧΟΥΣ ΤΗΣ ΣΥΜΦΩΝΙΑΣ ΤΟΥ ΠΑΡΙΣΙΟΥ
                        
                     
                  
                        
                           Στοιχείο 10. Το αργότερο, με ημερομηνία εφαρμογής του παρόντος κανονισμού, για σημαντικούς δείκτες αναφοράς μετοχικών κεφαλαίων και ομολόγων, ενωσιακούς δείκτες αναφοράς για την κλιματική μετάβαση και ευθυγραμμισμένους με τη συμφωνία του Παρισιού ενωσιακούς δείκτες αναφοράς, οι διαχειριστές δεικτών αναφοράς γνωστοποιούν επίσης τις ακόλουθες πληροφορίες.
                        Το αργότερο στις 31 Δεκεμβρίου 2021, για κάθε δείκτη αναφοράς ή, κατά περίπτωση, κάθε οικογένεια δεικτών αναφοράς, οι διαχειριστές δεικτών αναφοράς γνωστοποιούν επίσης τις ακόλουθες πληροφορίες:
                     
                  
                        
                                    α)
                                 
                                 
                                    Ευθυγραμμίζεται ο δείκτης αναφοράς με τον στόχο μείωσης των ανθρακούχων εκπομπών ή την επίτευξη των στόχων της συμφωνίας του Παρισιού·
                                 
                              
                     
                        ☐ Ναι ☐ Όχι
                     
                  
                        
                                    β)
                                 
                                 
                                    το σενάριο θερμοκρασίας, σύμφωνα με διεθνή πρότυπα, που χρησιμοποιείται για την ευθυγράμμιση με τον στόχο μείωσης των εκπομπών αερίων του θερμοκηπίου ή την επίτευξη των στόχων της συμφωνίας του Παρισιού·
                                 
                              
                     
                         
                     
                  
                        
                                    γ)
                                 
                                 
                                    το όνομα του παρόχου του σεναρίου θερμοκρασίας που χρησιμοποιείται για την ευθυγράμμιση με τον στόχο μείωσης των εκπομπών αερίων του θερμοκηπίου ή την επίτευξη των στόχων της συμφωνίας του Παρισιού·
                                 
                              
                     
                         
                     
                  
                        
                                    δ)
                                 
                                 
                                    τη μεθοδολογία που χρησιμοποιείται για τη μέτρηση της ευθυγράμμισης με το σενάριο θερμοκρασίας·
                                 
                              
                     
                         
                     
                  
                        
                                    ε)
                                 
                                 
                                    τον υπερσύνδεσμο προς τον δικτυακό τόπο του σεναρίου θερμοκρασίας που χρησιμοποιείται.
                                 
                              
                     
                         
                     
                  
                        
                           Ημερομηνία τελευταίας επικαιροποίησης και λόγος επικαιροποίησης:
                        
                     
                     
                         
                     
                  
               (1)  Κατ’ εξουσιοδότηση κανονισμός (ΕΕ) 2020/1818 της Επιτροπής, της 17ης Ιουλίου 2020, για τη συμπλήρωση του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου όσον αφορά ελάχιστα πρότυπα για ενωσιακούς δείκτες αναφοράς για την κλιματική μετάβαση και ευθυγραμμισμένους με τη συμφωνία του Παρισιού ενωσιακούς δείκτες αναφοράς (Βλέπε σελίδα 17 της παρούσας Επίσημης Εφημερίδας).
         
      
      
         
            ΠΑΡΑΡΤΗΜΑ II
            
               ΠΕΡΙΒΑΛΛΟΝΤΙΚΟΙ, ΚΟΙΝΩΝΙΚΟΙ ΚΑΙ ΣΧΕΤΙΚΟΙ ΜΕ ΤΗ ΔΙΑΚΥΒΕΡΝΗΣΗ (ΠΚΔ) ΠΑΡΑΓΟΝΤΕΣ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ ΥΠΟΨΗ ΑΝΑ ΥΠΟΚΕΙΜΕΝΑ ΣΤΟΙΧΕΙΑ ΕΝΕΡΓΗΤΙΚΟΥ ΤΟΥ ΔΕΙΚΤΗ ΑΝΑΦΟΡΑΣ
            
            Τμήμα 1
            
               ΜΕΤΟΧΙΚΟ ΚΕΦΑΛΑΙΟ
            
            
                        
                           ΠΑΡΑΓΟΝΤΕΣ ΠΚΔ
                        
                     
                     
                        
                           ΓΝΩΣΤΟΠΟΙΗΣΕΙΣ
                        
                     
                  
                        
                           Συνδυασμένοι παράγοντες ΠΚΔ
                        
                     
                     
                        Σταθμισμένη μέση βαθμολογία ΠΚΔ του δείκτη αναφοράς (προαιρετικό).
                     
                  
                        Συνολική βαθμολογία ΠΚΔ των δέκα συνιστωσών του δείκτη αναφοράς με τη μεγαλύτερη βαθμολογία με στάθμιση στον δείκτη αναφοράς (προαιρετικό).
                     
                  
                        
                           Περιβαλλοντικοί
                        
                     
                     
                        Σταθμισμένη μέση περιβαλλοντική βαθμολογία του δείκτη αναφοράς (προαιρετικό).
                        Άνοιγμα του χαρτοφυλακίου του δείκτη αναφοράς στην ανανεώσιμη ενέργεια, όπως μετράται από τις κεφαλαιουχικές δαπάνες (CapEx) στις δραστηριότητες αυτές (ως ποσοστό των συνολικών κεφαλαιουχικών δαπανών από επιχειρήσεις ενέργειας που περιλαμβάνονται στο χαρτοφυλάκιο) (προαιρετικό).
                        Άνοιγμα του χαρτοφυλακίου του δείκτη αναφοράς σε κλιματικούς φυσικούς κινδύνους, με μέτρηση των επιπτώσεων ακραίων καιρικών φαινομένων στις δραστηριότητες των επιχειρήσεων και στην παραγωγή ή στα διάφορα στάδια της αλυσίδας εφοδιασμού (βάσει του ανοίγματος του εκδότη) (προαιρετικό).
                        Βαθμός ανοίγματος του χαρτοφυλακίου στους τομείς που αναφέρονται στους τομείς Α έως Η και Λ του παραρτήματος I του κανονισμού (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου (1) ως ποσοστό της συνολικής στάθμισης στο χαρτοφυλάκιο.
                        Ένταση των αερίων του θερμοκηπίου του δείκτη αναφοράς.
                        Ποσοστό των εκπομπών αερίων του θερμοκηπίου που δηλώνονται έναντι των εκτιμώμενων.
                        Άνοιγμα του χαρτοφυλακίου του δείκτη αναφοράς σε επιχειρήσεις των οποίων οι δραστηριότητες εμπίπτουν στους κλάδους 05 έως 09, 19 και 20 του παραρτήματος I του κανονισμού (ΕΚ) αριθ. 1893/2006.
                        Άνοιγμα του χαρτοφυλακίου του δείκτη αναφοράς σε δραστηριότητες που περιλαμβάνονται στον τομέα περιβαλλοντικών αγαθών και υπηρεσιών, όπως ορίζεται στο άρθρο 2 σημείο 5) του κανονισμού (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου (2).
                     
                  
                        
                           Κοινωνικοί
                        
                     
                     
                        Σταθμισμένη μέση κοινωνική βαθμολογία του δείκτη αναφοράς (προαιρετικό).
                        Διεθνείς συνθήκες και συμβάσεις, αρχές των Ηνωμένων Εθνών ή, κατά περίπτωση, εθνική νομοθεσία που χρησιμοποιούνται προκειμένου να καθοριστεί τι αποτελεί «αμφιλεγόμενο όπλο».
                        Σταθμισμένο μέσο ποσοστό συνιστωσών του δείκτη αναφοράς στον τομέα των αμφιλεγόμενων όπλων.
                        Σταθμισμένο μέσο ποσοστό συνιστωσών του δείκτη αναφοράς στον τομέα του καπνού.
                        Αριθμός συνιστωσών του δείκτη αναφοράς που υπόκεινται σε παραβιάσεις κοινωνικών δικαιωμάτων (απόλυτος αριθμός και σχετικός αριθμός διαιρούμενος με όλες τις συνιστώσες του δείκτη αναφοράς), όπως αναφέρεται στις διεθνείς συνθήκες και συμβάσεις, τις αρχές των Ηνωμένων Εθνών και, κατά περίπτωση, στην εθνική νομοθεσία.
                        Άνοιγμα του χαρτοφυλακίου του δείκτη αναφοράς σε επιχειρήσεις χωρίς πολιτικές δέουσας επιμέλειας σχετικά με ζητήματα που θίγουν οι θεμελιώδεις Συμβάσεις της Διεθνούς Οργάνωσης Εργασίας 1 έως 8.
                        Σταθμισμένο μέσο μισθολογικό χάσμα μεταξύ των φύλων.
                        Σταθμισμένη μέση αναλογία γυναικών-ανδρών μελών διοικητικών συμβουλίων.
                        Σταθμισμένη μέση αναλογία ατυχημάτων, τραυματισμών, θανάτων.
                        Αριθμοί καταδικαστικών αποφάσεων και ποσό προστίμων για παραβιάσεις νόμων καταπολέμησης της διαφθοράς και της δωροδοκίας.
                     
                  
                        
                           Σχετικοί με τη διακυβέρνηση
                        
                     
                     
                        Σταθμισμένη μέση βαθμολογία διακυβέρνησης του δείκτη αναφοράς (προαιρετικό).
                        Σταθμισμένο μέσο ποσοστό μελών διοικητικών συμβουλίων που είναι ανεξάρτητα.
                        Σταθμισμένο μέσο ποσοστό γυναικών μελών διοικητικών συμβουλίων.
                     
                  Τμήμα 2
            
               ΤΙΤΛΟΙ ΣΤΑΘΕΡΟΥ ΕΙΣΟΔΗΜΑΤΟΣ
            
            
                        
                           ΠΑΡΑΓΟΝΤΕΣ ΠΚΔ
                        
                     
                     
                        
                           ΓΝΩΣΤΟΠΟΙΗΣΕΙΣ
                        
                     
                  
                        
                           Συνδυασμένοι παράγοντες ΠΚΔ
                        
                     
                     
                        Σταθμισμένη μέση βαθμολογία ΠΚΔ του δείκτη αναφοράς (προαιρετικό).
                     
                  
                        Συνολική βαθμολογία ΠΚΔ των δέκα συνιστωσών του δείκτη αναφοράς με τη μεγαλύτερη βαθμολογία με στάθμιση στον δείκτη αναφοράς (προαιρετικό).
                     
                  
                        
                           Περιβαλλοντικοί
                        
                     
                     
                        Σταθμισμένη μέση περιβαλλοντική βαθμολογία του δείκτη αναφοράς (προαιρετικό).
                        Άνοιγμα του χαρτοφυλακίου του δείκτη αναφοράς στην ανανεώσιμη ενέργεια, όπως μετράται από τις κεφαλαιουχικές δαπάνες (CapEx) στις δραστηριότητες αυτές (ως ποσοστό των συνολικών κεφαλαιουχικών δαπανών από επιχειρήσεις ενέργειας που περιλαμβάνονται στο χαρτοφυλάκιο) (προαιρετικό).
                        Άνοιγμα του χαρτοφυλακίου του δείκτη αναφοράς σε κλιματικούς φυσικούς κινδύνους, με μέτρηση των επιπτώσεων ακραίων καιρικών φαινομένων στις δραστηριότητες των επιχειρήσεων και στην παραγωγή ή στα διάφορα στάδια της αλυσίδας εφοδιασμού (βάσει του ανοίγματος του εκδότη) (προαιρετικό).
                        Βαθμός ανοίγματος του χαρτοφυλακίου στους τομείς που αναφέρονται στους τομείς Α έως Η και Λ του παραρτήματος I του κανονισμού (ΕΚ) αριθ. 1893/2006 ως ποσοστό της συνολικής στάθμισης στο χαρτοφυλάκιο.
                        Ένταση των αερίων του θερμοκηπίου του δείκτη αναφοράς.
                        Ποσοστό δηλωμένων έναντι εκτιμώμενων εκπομπών.
                        Άνοιγμα του χαρτοφυλακίου του δείκτη αναφοράς σε επιχειρήσεις των οποίων οι δραστηριότητες εμπίπτουν στους κλάδους 05 έως 09, 19 και 20 του παραρτήματος I του κανονισμού (ΕΚ) αριθ. 1893/2006.
                        Ποσοστό πράσινων ομολόγων στο χαρτοφυλάκιο του δείκτη αναφοράς.
                     
                  
                        
                           Κοινωνικοί
                        
                     
                     
                        Σταθμισμένη μέση κοινωνική βαθμολογία του δείκτη αναφοράς (προαιρετικό).
                        Διεθνείς συνθήκες και συμβάσεις, αρχές των Ηνωμένων Εθνών ή, κατά περίπτωση, εθνική νομοθεσία που χρησιμοποιούνται προκειμένου να καθοριστεί τι αποτελεί «αμφιλεγόμενο όπλο».
                        Σταθμισμένο μέσο ποσοστό συνιστωσών του δείκτη αναφοράς στον τομέα των αμφιλεγόμενων όπλων.
                        Σταθμισμένο μέσο ποσοστό συνιστωσών του δείκτη αναφοράς στον τομέα του καπνού.
                        Αριθμός συνιστωσών του δείκτη αναφοράς που υπόκεινται σε παραβιάσεις κοινωνικών δικαιωμάτων (απόλυτος αριθμός και σχετικός αριθμός διαιρούμενος με όλες τις συνιστώσες του δείκτη αναφοράς), όπως αναφέρεται στις διεθνείς συνθήκες και συμβάσεις, τις αρχές των Ηνωμένων Εθνών ή, κατά περίπτωση, στην εθνική νομοθεσία.
                        Άνοιγμα του χαρτοφυλακίου του δείκτη αναφοράς σε επιχειρήσεις χωρίς πολιτικές δέουσας επιμέλειας σχετικά με ζητήματα που θίγουν οι Συμβάσεις 1 έως 8 της Διεθνούς Οργάνωσης Εργασίας.
                        Σταθμισμένο μέσο μισθολογικό χάσμα μεταξύ των φύλων.
                        Σταθμισμένη μέση αναλογία γυναικών-ανδρών μελών διοικητικών συμβουλίων.
                        Σταθμισμένη μέση αναλογία ατυχημάτων, τραυματισμών, θανάτων.
                        Αριθμοί καταδικαστικών αποφάσεων και ποσό προστίμων για παραβιάσεις νόμων καταπολέμησης της διαφθοράς και της δωροδοκίας.
                     
                  
                        
                           Σχετικοί με τη διακυβέρνηση
                        
                     
                     
                        Σταθμισμένη μέση βαθμολογία διακυβέρνησης του δείκτη αναφοράς (προαιρετικό).
                     
                  Τμήμα 3
            
               ΚΡΑΤΙΚΟΙ/ΔΗΜΟΣΙΟΙ ΧΡΕΩΣΤΙΚΟΙ ΤΙΤΛΟΙ
            
            
                        
                           ΠΑΡΑΓΟΝΤΕΣ ΠΚΔ
                        
                     
                     
                        
                           ΓΝΩΣΤΟΠΟΙΗΣΕΙΣ
                        
                     
                  
                        
                           Συνδυασμένοι παράγοντες ΠΚΔ
                        
                     
                     
                        Σταθμισμένη μέση βαθμολογία ΠΚΔ του δείκτη αναφοράς (προαιρετικό).
                     
                  
                        Συνολική βαθμολογία ΠΚΔ των δέκα συνιστωσών του δείκτη αναφοράς με τη μεγαλύτερη βαθμολογία με στάθμιση στον δείκτη αναφοράς (προαιρετικό).
                        Το ποσοστό των υποκείμενων επιχειρήσεων διαχείρισης κεφαλαίων που έχουν υιοθετήσει διεθνή πρότυπα.
                     
                  
                        
                           Περιβαλλοντικοί
                        
                     
                     
                        Σταθμισμένη μέση περιβαλλοντική βαθμολογία του δείκτη αναφοράς (προαιρετικό).
                        Άνοιγμα του χαρτοφυλακίου του δείκτη αναφοράς σε κλιματικούς φυσικούς κινδύνους, με μέτρηση των επιπτώσεων ακραίων καιρικών φαινομένων στις δραστηριότητες των επιχειρήσεων και στην παραγωγή ή στα διάφορα στάδια της αλυσίδας εφοδιασμού (βάσει του ανοίγματος του εκδότη) (προαιρετικό).
                        Δέκα συνιστώσες με τη μεγαλύτερη βαθμολογία και δέκα συνιστώσες με τη μικρότερη βαθμολογία με βάση το άνοιγμα σε κλιματικούς φυσικούς κινδύνους (προαιρετικό).
                        Ένταση των αερίων του θερμοκηπίου του δείκτη αναφοράς.
                        Ποσοστό δηλωμένων έναντι εκτιμώμενων εκπομπών.
                        Ποσοστό πράσινων ομολόγων στο χαρτοφυλάκιο του δείκτη αναφοράς.
                     
                  
                        
                           Κοινωνικοί
                        
                     
                     
                        Σταθμισμένη μέση κοινωνική βαθμολογία του δείκτη αναφοράς (προαιρετικό).
                        Αριθμός συνιστωσών του δείκτη αναφοράς που υπόκεινται σε παραβιάσεις κοινωνικών δικαιωμάτων (απόλυτος αριθμός και σχετικός αριθμός διαιρούμενος με όλες τις συνιστώσες του δείκτη αναφοράς), όπως αναφέρεται στις διεθνείς συνθήκες και συμβάσεις, τις αρχές των Ηνωμένων Εθνών και, κατά περίπτωση, στην εθνική νομοθεσία.
                        Μέση επίδοση των εκδοτών ως προς τα ανθρώπινα δικαιώματα (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                        Μέση βαθμολογία εισοδηματικής ανισότητας, που μετρά την κατανομή της εισοδηματικής και οικονομικής ανισότητας μεταξύ των συμμετεχόντων σε μια συγκεκριμένη οικονομία (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                        Μέση βαθμολογία ελευθερίας έκφρασης, που μετρά τον βαθμό στον οποίο οι πολιτικές οργανώσεις και οι οργανώσεις της κοινωνίας των πολιτών μπορούν να λειτουργούν ελεύθερα (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                     
                  
                        
                           Σχετικοί με τη διακυβέρνηση
                        
                     
                     
                        Σταθμισμένη μέση βαθμολογία διακυβέρνησης του δείκτη αναφοράς (προαιρετικό).
                        Μέση βαθμολογία διαφθοράς, που μετρά το αντιληπτό επίπεδο διαφθοράς στον δημόσιο τομέα (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                        Μέση βαθμολογία πολιτικής σταθερότητας, που μετρά την πιθανότητα να ανατραπεί το υφιστάμενο καθεστώς με τη χρήση βίας (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                        Μέση βαθμολογία κράτους δικαίου, βάσει της απουσίας διαφθοράς, του σεβασμού για τα θεμελιώδη δικαιώματα και της κατάστασης της αστικής και ποινικής δικαιοσύνης (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                     
                  Τμήμα 4
            
               ΒΑΣΙΚΑ ΠΡΟΪΟΝΤΑ
            
            
                        
                           ΠΑΡΑΓΟΝΤΕΣ ΠΚΔ
                        
                     
                     
                        
                           ΓΝΩΣΤΟΠΟΙΗΣΕΙΣ
                        
                     
                  
                        
                           Περιβαλλοντικοί
                        
                     
                     
                        Βαθμός ανοίγματος των υποκείμενων βασικών προϊόντων σε κλιματικούς φυσικούς κινδύνους, με μέτρηση των επιπτώσεων ακραίων καιρικών φαινομένων στις δραστηριότητες των επιχειρήσεων και στην παραγωγή ή στα διάφορα στάδια της αλυσίδας εφοδιασμού (χαμηλός, μέτριος ή υψηλός) (προαιρετικό).
                        Η μεθοδολογία που χρησιμοποιείται για τον υπολογισμό των κλιματικών φυσικών κινδύνων (προαιρετικό).
                        Βαθμός ανοίγματος των υποκείμενων βασικών προϊόντων σε κινδύνους σχετικούς με την κλιματική μετάβαση, με μέτρηση των χρηματοπιστωτικών επιπτώσεων που απορρέουν από τις επιπτώσεις της εφαρμογής στρατηγικών χαμηλών ανθρακούχων εκπομπών (χαμηλός, μέτριος ή υψηλός).
                     
                  
                        
                           Κοινωνικοί
                        
                     
                     
                        Βαθμός ανοίγματος των υποκείμενων βασικών προϊόντων σε κοινωνικούς κινδύνους (χαμηλός, μέτριος ή υψηλός).
                     
                  
                        
                           Σχετικοί με τη διακυβέρνηση
                        
                     
                     
                        Βαθμός ανοίγματος των υποκείμενων βασικών προϊόντων σε σχετικούς με τη διακυβέρνηση κινδύνους (χαμηλός, μέτριος ή υψηλός).
                        Μέση βαθμολογία κράτους δικαίου, βάσει της απουσίας διαφθοράς, του σεβασμού για τα θεμελιώδη δικαιώματα και της κατάστασης της αστικής και ποινικής δικαιοσύνης (περιλαμβανομένου ποσοτικού δείκτη και της μεθοδολογίας που χρησιμοποιήθηκε για να υπολογιστεί).
                     
                  Τμήμα 5
            
               ΑΛΛΑ
            
            
                        
                           ΠΑΡΑΓΟΝΤΕΣ ΠΚΔ
                        
                     
                     
                        
                           ΓΝΩΣΤΟΠΟΙΗΣΕΙΣ
                        
                     
                  
                        
                           Συνδυασμένοι παράγοντες ΠΚΔ
                        
                     
                     
                        Σταθμισμένη μέση βαθμολογία ΠΚΔ του δείκτη αναφοράς (προαιρετικό).
                     
                  
                        
                           Περιβαλλοντικοί
                        
                     
                     
                        Σταθμισμένη μέση περιβαλλοντική βαθμολογία του δείκτη αναφοράς (προαιρετικό).
                        Βαθμός ανοίγματος του χαρτοφυλακίου σε ευκαιρίες σχετικές με το κλίμα, που μετρά τις επενδυτικές ευκαιρίες σε σχέση με την κλιματική μεταβολή και καινοτόμες νέες επενδυτικές λύσεις, ως ποσοστό της συνολικής στάθμισης στο χαρτοφυλάκιο (προαιρετικό).
                        Ένταση των αερίων του θερμοκηπίου του δείκτη αναφοράς.
                        Βαθμός ανοίγματος του χαρτοφυλακίου στους τομείς που αναφέρονται στους τομείς Α έως Η και Λ του παραρτήματος I του κανονισμού (ΕΚ) αριθ. 1893/2006 ως ποσοστό της συνολικής στάθμισης στο χαρτοφυλάκιο.
                     
                  
                        
                           Κοινωνικοί
                        
                     
                     
                        Σταθμισμένη μέση κοινωνική βαθμολογία του δείκτη αναφοράς (προαιρετικό).
                        Διεθνείς συνθήκες και συμβάσεις, αρχές των Ηνωμένων Εθνών ή, κατά περίπτωση, εθνική νομοθεσία που χρησιμοποιούνται προκειμένου να καθοριστεί τι αποτελεί «αμφιλεγόμενο όπλο».
                        Σταθμισμένο μέσο ποσοστό συνιστωσών του δείκτη αναφοράς στον τομέα των αμφιλεγόμενων όπλων.
                        Σταθμισμένο μέσο ποσοστό συνιστωσών του δείκτη αναφοράς στον τομέα του καπνού.
                     
                  
                        
                           Σχετικοί με τη διακυβέρνηση
                        
                     
                     
                        Σταθμισμένη μέση βαθμολογία διακυβέρνησης του δείκτη αναφοράς (προαιρετικό).
                        Ποσοστό υποκείμενων κεφαλαίων με εφαρμοσμένες πολιτικές διαχείρισης, περιλαμβανομένων μέτρων για τον σχεδιασμό και τη διαχείριση πόρων.
                     
                  
               (1)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
            
               (2)  Κανονισμός (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου σχετικά με τους ευρωπαϊκούς περιβαλλοντικούς οικονομικούς λογαριασμούς (ΕΕ L 192 της 22.7.2011, σ. 1).